cyanic-selkie/wikianc huggingface dataset:
Cinerama
Historie
I kinoen ble Cinerama projisert med tre prosjektører i samme oppsett som kameraene. Bildet ble projisert på en buet skjerm, som bestod av over 1100 remser av stoff, som var montert som et sjalusispjeld i en sjalusirist. Prosjektørene var finjustert og operert av erfarent personell. Vibrerende kammer, kalt «gigoloer», ble brukt til å fjerne ujevnheter i kantene på hvert bilde slik at de ble forbundet uten noen sømmer eller linjer. Det ble arbeidet mye med å gjøre fargene og lysstyrken lik når de produserte filmkopiene. Likevel ble linjene mellom de tre bildene merkbare. Optiske begrensninger i kameraene betydde at hvis scener med fjerne objekter så bra ut, gjorde scener med nære objekter ikke det. Et nært objekt kunne bli splittet i to når det gikk over en søm. For å minimalisere dette ble scener ofte satt opp slik at uviktige objekter, slik som trær og stenger, var der sømmene var og skuespillerne ble avgrenset til å bevege seg innenfor hvert bilde. Dette gjorde at filmene hadde et triptych-utseende. Det var nødvendig å få skuespillerne i de forskjellige delene til å jukse når det gjaldt å se på hverandre. De måtte se en annen vei slik at når filmen ble projisert så det ut som at de så på hverandre. Entusiaster sier at sømmene ikke er iøynefallende, andre sier at de er. Lowell Thomas, en investor i selskapet med Mike Todd, roste fremdeles teknikken i sine memoarer 30 år senere.
Systemet hadde noen mangler. Hvis en av filmene brast og måtte repareres ved at man kuttet ut de skadede bildene, måtte de samme bildene bli kuttet ut av de andre tre filmene (de andre to bildefilmene og lydfilmen) slik at de fremdeles var synkroniserte. Bruk av zoomlinser var umulig siden de tre bildene ikke ville passe hverandre. Den største begrensningen var kanskje at bildet så naturlig ut bare fra et begrenset «sweet spot». Hvis man så på filmen fra et annet sted, var bildet forvrengt. Disse problemene stoppet likevel ikke publikummet fra å verdsette denne nyskapende bredformatsteknikken.
Selv om de fleste filmene produsert med den opprinnelige tre-films-teknikken var av samme lengde som spillefilmer eller lengre, var de reiseprogrammer eller samlinger av korte sekvenser, slik som This is Cinerama (1952). Det var den første filmen som ble filmet i Cinerama. De andre reiseprogrammene var Cinerama Holiday (1955), Seven Wonders of the World (1955), Search for Paradise (1957) og Cinerama South Seas Adventure (1958). Det ble også filmet en reklame, Renault Dauphin (1960). Selv om reiseprogrammene ble sett av færre på slutten av 50-tallet, ble Windjammer (1958) gitt ut i en konkurrerende teknologi kalt Cinemiracle, som hevdet at den hadde mindre merkbare linjer mellom bildene fordi sidebildene ble reflektert med speil (på grunn av dette kunne også alle tre prosjektørene være i samme rom). På grunn av et lavt antall Cinemiracle-kinoer ble konverterte filmkopier av Windjammer vist i Cinerama-kinoene i byene som ikke hadde Cinemiracle-kinoer. Cinerama kjøpte til slutt opp teknikken.
Cinerama i dag
Selskapet Cinerama eksisterer i dag som en enhet i kjeden Pacific Theatres. I de siste årene har hardt arbeid av dedikerte entusiaster gjort det mulig å vise overlevende og nye Cinerama-filmer. Særlig hos:
Cinerama, videostrekkemodus
RCA brukte ordet Cinerama for å referere til en skjermmodus som fyller en 16:9 skjerm med en video tatt opp i 4:3, med, ifølge fabrikanten, bare litt forvrengning. Manualene for disse produktene gir ingen detaljert forklaring. Det viser seg at modusen kutter bildet litt på toppen og bunnen og strekker det ut til sidene av skjermen. Andre fabrikanter tilbyr slike egenskaper under andre navn.
Politiets sikkerhetstjeneste
Ansvarsområde og oppgaver
I motsetning til Etterretningstjenesten har PST anledning til å overvåke norske borgere på norsk territorium.
Historie
I 1937 bestemte Justis- og politi­departementet, ledet av justisminister Trygve Lie (Ap), at det skulle opprettes en egen etterretnings­tjeneste med lands­omfattende koordinerings­ansvar som administrativt var underlagt politimesteren i Oslo. Tjenesten fikk navnet Overvåknings­sentralen og ble ledet av Oslos politimester Kristian Welhaven. Ved utbruddet av andre verdenskrig i Norge beordret Welhaven 9. april 1940 tjenestens arkiv tilintetgjort og tjenesten ble oppløst.
Etterkrigstiden
Administrativt var Overvåkningssentralen likevel knyttet til Oslo politikammer frem til 1980, da overvåknings­tjenesten ble skilt ut som en egen sentral politi­organisasjon under navnet Politiets overvåkings­tjeneste (POT). I forbindelse med Politireform 2000, som trådte i kraft i 2002, endret Politiets overvåkingstjeneste navn til Politiets sikkerhets­tjeneste og de tidligere regionale leddene ble nedlagt.
Den kalde krigen
Under den kalde krigen hadde POT størst fokus på kontraetterretningsarbeid for å motvirke sovjetisk etterretning mot norske interesser, særlig virksomheten til de sovjetiske etterretningstjenestene KGB (med forløpere) og GRU. POT drev også overvåking av personer i Norge som ble antatt å sympatisere med Sovjetunionen. Overvåkingen førte blant annet til arrestasjonen og domfellelsen av Arne Treholt.
ZYB
Om ZYB
ZYB er lokalisert i København, Danmark. Tommy Ahlers er administrerende direktør for ZYB og styret består av Henrik Albertsen (administrerende direktør for Nordic Venture Partners), Preben Damgaard (grunnlegger av Damgaard og tidligere EVP for Microsoft), Torben Haase (administrerende direktør for Excitor) og Tommy Ahlers.
Republikken Ancona
Republikken Ancona (italiensk: Repubblica Anconitana) ble opprettet den 19. november 1797 som en fransk vasallstat. Republikken omfattet områder i regionen Marche og hadde Ancona som hovedstad. Den 7. mars 1798 ble staten innlemmet i Den romerske republikk, som også var fransk vasallstat.
Politiets sikkerhetstjeneste
I mediebildet
I desember 2020 konkluderte PST med at det sannsynligvis var russisk etterretning som hadde stått bak IT-angrepet mot Stortinget i august 2020.
Etterretningstrusler mot petroleumsindustrien
Den 27. september meldte Jonas Gahr Støres regjering at hendelsene kunne tyde på sabotasje og at beredskapen på norsk sokkel ble skjerpet.
BBC melder
BBC melder ble startet av Arne Thorbergesen tidlig i 1943. Avisen var en typisk radioavis, den brakte BBC-nyhetene videre i en tid da radioapparatene var beslaglagt og det var forbudt å lytte til sendingene fra London.
Thorbergesen fulgte først sendingene fra en radio skjult på Helans fabrikk, der han jobbet som formann. Siden refererte han nyhetene muntlig for kjente som møtte opp hjemme hos ham. Da kretsen ble for stor delte man opp lytterne i grupper på fem, møttes i ulike hjem og varierte oppmøtestedene for at aktiviteten ikke skulle være så påfallende. Det endte med at Thorbergersen skrev ned nyhetene, møtte opp fem steder og hvert sted var nyhetsoppleser for 10-12 personer.
Basilica di San Francesco (Assisi)
San Francesco-kirken er utsmykket av tidens beste kunstnere, deriblant Cimabue, Simone Martini, Pietro Lorenzetti og særlig Giotto, som på veggene i overkirken har malt en serie bilder fra Frans' liv.
Skifremme
Skifremme er en frivillig organisasjon som bemanner skiskolene i Eikedalen og Furedalen på Kvamskogen. Skifremme er i tillegg Den Norske Skiskoles avdeling i Bergen og avholder hvert år kurs for bli skiinstruktør i alpine grener og telemark.
Wedmoretraktaten
Traktaten var et resultat av slaget ved Edington i 878, der Alfred den store av England slo de danske styrkene under Guthrum.
Ludvig Bødtcher
Ludvig Adolph Bødtcher (født 22. april 1793 i København, død 1. oktober 1874 samme sted ) var en dansk lyriker. Som ung arvet han en liten pengesum som satte han i stand til å leve et uavhengig liv i en beskjeden skala. Han var opptatt av estetiske sysler og hadde ikke noe fast arbeid.
Thomas Kristensen (gartner)
Historie
Det hører med til historien at familien Kristensen var blitt svært populær i Grimstad, og da familien med 8 barn og tjenestefolk den 6. oktober 1895 la ut fra Grimstad i en yacht for å reise til Fredrikshavn, var en stor folkemengde møtt opp på bryggen, og redaktør Hartmann i «Lillesands-Grimstad-Posten» holdt avskjedstale.
East of Scotland Football League
East of Scotland League er organisert i to divisjoner med 12 lag i hver, Premier Division og Division One. De to dårligste lagene i Premier Division rykker ned, mens de to beste i Division One rykker opp. Det finnes ikke noe automatisk opp- og nedrykkssystem mellom East of Scotland League og den skotske ligaen (Scottish Football League), men Annan Athletic ble likevel valgt inn i den profesjonelle ligaen sommeren 2008, etter at Gretna FC gikk konkurs og måtte trekke seg. Gretna FC 2008, en nystartet etterfølger til Gretna-klubben, ble tatt opp i East of Scotland League 11. juli 2008.
Stenersgata
Stenersgata finnes flere steder:
Jemima Harbort
Jemima Harbort (født 4. september 1987) er en australsk håndballspiller. Harbort spiller for den australske håndballklubben Northside Panthers i Queensland. Hun spiller i posisjonen målvakt, og er også en del av det australske håndballandslaget.
Pat Garrett & Billy the Kid
Rollen i Pat Garrett and Billy the Kid
Ifølge Kris Kristofferson og James Coburn – to av hovedrolleinnhaverne – var ikke Peckinpah særlig entusiastisk for Dylans deltagelse. Men etter at Dylan hadde spilt «Billy» og «Goodbye Holly», sa Peckinpah at Dylan måtte få en rolle og at Wurlitzer måtte finne noe som passet.
Olav Engelbrektssons jordebok
= Innholdsfortegnelse = Som angitt av 1926-utgaven.
Quartfestivalen
Quartfestivalens lokaliteter
De første årene arrangerte Quart i tillegg house-konserter på ulike lokaliteter i Kristiansands omegn, blant annet i Kristiansand dyrepark og på Møvik fort.
Elektrisk Bureau
I 1934 startet Elektrisk Bureau egen radioavdeling, Kommersiell Radio, med ingeniør Leif Florian Gaudernack som sjef. Den 24. april 1934 inngikk EB en lisensavtale med N.V. Philips Gloeilampen-Fabrieken i Eindhoven i Holland. Avtalen ga EB tilgang til Philips konstruksjoner og patenter for produksjon av utstyr.
Nera, Norsk Elektrisk Kabelfabrikk, Industrikontroll A/S, Norsk Signalindustri A/S og AS Telesystemer var datterselskaper av EB.
I 1988 ble Elektrisk Bureau en del av ABB-konsernet. EB ble fortsatt brukt som varemerke fram til 1993.
Christopher Massey
Christopher er broren til Kyle Massey fra TV-serien That's So Raven.
Andy Ward
Andrew John «Andy» Ward (født 28. september 1952 i Epsom, England) var trommeslager for progrock–gruppen Camel. Han var medlem i gruppen fra 1971–1982. Ward ble betegnet som teknisk god og hadde en stilart som var tungt jazz–inspirert. Dette, sammen med Andrew Latimers egenartede gitar og Peter Bardens lyriske keyboards, gjorde at bandet ble populært.
Joseph Bodin de Boismortier
Liv og virke
Boismortier trakk seg tilbake fra musikkscenen i 1753, utslitt av buffoniststriden, en konflikt mellom tilhengere av den franske og den italienske musikktradisjonen. Han tilbrakte pensjonisttilværelsen i Roissy-en-Brie, der han også døde.
Sandaker (Ringerike)
Sandaker grenser mot Holleia i vest og Sogna i øst, fra Sandaker bru i nord via Sandakerveien til Mastedalsbekken som renner ned fra Holleia i sør. Området sokner til Stranden skole på Ask, i sørenden av Sandakerveien.
Private Dancer - 30th Anniversary Edition
LP
Side 1:
Brian Downey (trommeslager)
Downey er best kjent som én av grunnleggerne av rockbandet Thin Lizzy sammen med bassist/vokalist Phil Lynott. Han var det eneste konstante medlemmet av denne pioner-hardrockgruppen. Downey var også med på å skrive flere av Thin Lizzys sanger.
Downey var gjest under avdukingen av Lynotts statue og spilte trommer for Gary Moore på konserten som fulgte. Han medvirket på Moores album Close As You Get fra 2007, og på den etterfølgende turneen.
Klaus Huber
Elever
<div style="">
Hvaløy
Den nordre delen av Hvaløy er i det vesentlige regulert til friluftsområde. Bukten i nord er langgrunn med sandstrand. Ut mot sjøen er det svaberg. I baklandet er det furuskog og to åpne beiter omkranset av eiketrær og steingjerder. Området er mye brukt til telting og dagsutfart, og det er grillplass, toalett og søppelstativ. Beitene er fremdeles i bruk som sauebeiter.
Fabrique Automobile Belge
FAB produserte bilene i det gamle produksjonsanlegget til Vivinus i Schaerbeek, som FAB kjøpte opp i 1912. Utbruddet av første verdenskrig gjorde imidlertid at FAB måtte legge ned produksjonen etter bare to år.
Fylkesvei 604
Før 1. januar 2010 var veien riksvei, etter at regionsreformen trådte i kraft har den status som fylkesvei.
Elektronisk krigføring
Bruk av det elektromagnetiske spektrum for å hente inn informasjon om fienden, som blant annet geografisk plassering av våpen- og overvåkningsradarer. Innhentede data kan bli brukt direkte til målangivelse under oppdrag eller på et mer strategisk nivå for å overvåke en potensiell fiende eller planlegge operasjoner.
Ganding
Utvikling
Fenomenet ganding blir særlig tillagt samene. For eksempel ble kong Christian IV av Danmark-Norge angivelig utsatt for ganding på en tur til Vardø i 1599, og mer enn 30 samer ble henrettet for trolldom og hekseri i prosessene som fulgte på 1600-tallet, ifølge historikeren Rune Blix Hagen i Tromsø. Overtroen om farlige samer levde så seint som inn på 1950- og 60-tallet, da barn i Nord-Norge kunne bli advart mot «lapper» fordi «de driver med ganding». Også i 2012 er ganding en levende del av folketroen i Finnmark.
Fylkesvei 5350
Frem til 2019 hadde veien betegnelsen fylkesvei 271 (Hordaland).
Ian Crawford
Senere trente han og  i Norge, hadde noen oppdrag i Saudi-Arabia og trente Ilves Tampere, hvor han blant annet ledet laget i Europacupen mot AS Roma.
Pasifisme
Pasifisme brukes om tankesett som på prinsipielt grunnlag tar avstand fra voldsanvendelse og krig. Pasifisme kan i forlengelse av dette forstås som avvisning av militære krigshandlinger som intervensjonsmiddel i internasjonale konflikter. Begrepet pasifisme er dannet av de latinske ordene pax, som betyr «fred», og facere, det vil si «gjøre».
Magnus Bäckstedt
Karriere
Årene som fulgte hadde han kneproblemer og etter et svakt 2001 bestemte ledelsen i Crédit Agricole seg for å ikke forlenge kontrakten. Til slutt fikk han en kontrakt med det lille danske laget Team Fakta. I løpet av sine to år i laget vant han intergirokonkurransen og ble nummer to på den ene tempoetappen i Giro d'Italia 2003, tross en punktering. Han ble også nummer to i endagsrittene GP d'Ouverture la Marseillaise og Nokere-Koerse. Team Fakta la ned sin virksomhet i slutten av 2003 og han ble kontaktet av flere italienske lag som ville ha han. Før sesongen 2004 gikk han til italienske Alessio-Bianchi.
Forsvarets spesialkommando
Forsvarets spesialkommando (FSK) er en spesialstyrke i Forsvaret, og er en del av Forsvarets spesialstyrker. FSK rekrutterer og utdanner fallskjermjegere og spesialjegere. FSK omfatter også Jegertroppen, en avdeling bestående av vernepliktige kvinnelige soldater. Avdelingen ledes av oberstløytnant Ole Christian Tenden.
Opptak og utdanning
Seleksjonsprosessen i sin helhet strekker seg over to år og innebefatter opptak, ett års utdanning som spesialjegerelev innen ulike spesialstyrkedisipliner, samt et prøveår som spesialjeger ved operativ skvadron.
Grovuttak
Krav:
Grunnutdanning
De første fire ukene av utdanningen går til skytekurs, etterfulgt av innsettingskurs (hoppekurs, fastrope og rappell). Deretter følger et overlevelses kurs. Videre utover høsten gjennomføres sambands- og sanitetskurs. Høsten avsluttes med syv ukers patruljekurs hvor første uke innebærer innledende leksjoner og trening på Rena, etterfulgt av omtrent fem uker med trening i jungel.
Crisis Response Unit (CRU)
I 2007 startet FSK med å ta ansvaret for opplæringen av en afghansk politienhet. Hensikten med dette var å gradvis bidra til at afghanerne selv skulle ivareta sikkerhetsutfordringene i Kabul-regionen.
Icewind Dale (bokserie)
List of regions in Faerûn
De mayiske heltetvillingene
De mayiske heltetvillingene er de sentrale personene i en fortelling i dokumentet Popul Vuh, og myten om dem er den eldste mayiske myten som har blitt bevart i sin helhet. Tvillingene heter Hunahpu og Xbalanque. De er kulturhelter.
Olene Walker
Olene Smith Walker (født 15. november 1930 i Ogden i Utah, død 28. november 2015 i Salt Lake City) var Utahs 15. guvernør. Hun ble tatt i ed den 5. november 2003, kort tid før hennes 73. fødselsdag, som Utahs første og til dags dato eneste kvinnelige guvernør. Hun er medlem av Det republikanske parti.
År 2000-problemet
Konsekvenser
Det har blitt antatt at Y2K skal ha bidratt til kollapsen i IT-bransjen i 2001 (den såkalte IT-boblen). I forkant av år 2000 vokste konsulentselskapene og databedriftene på å rette opp det såkalte «Y2K-problemet». Dette var kostbare operasjoner, og mange bedrifter benyttet sjansen til å oppgradere datautstyret sitt. Like etter opplevde IT-bedriftene en svikt i salget av varer og tjenester, samtidig som de var overbemannet.
Rugby (England)
Historie
Den første jetmotoren ble konstruert i Rugby. Frank Whittle bygde sin prototype på British Thomson-Houstons fabrikk i april 1937. Den viste seg å være så uforutsigbar under testing at Whittle ble tvunget til å flytte ut av byen; først til lokaler i Brownsover Hall i utkanten av byen, og siden til Lutterworth i Leicestershire i 1938. En annen videnkjent oppfinnelse som så dagens lys i Rugby er holografi, oppfunnet av ungareren Dennis Gabor i 1947.
Anne Blunt
Ekteparet giftet seg den 8. juni 1869. Fra slutten av 1870-tallet foretok de omfattende reiser i Arabia og i Midtøsten, hvor de kjøpte araberhester fra beduinstammer og fra den egyptiske embedsmannen og hesteoppdretteren Ali Pasha Sherif. Blant de store og innflytelsesrike hestene de tok med seg til England, var «Azrek», «Dajania», «Queen of Sheba», «Rodania» og den berømte Sherif-hingsten «Mesaoud». Frem til i dag kan det store flertallet av renrasede araberhester i Vesten spores tilbake til minst et opphav i Crabbet Arabian Stud.
Interessen for språk og kunst
Hun var meget språksterk og snakket flytende fransk, tysk, italiensk, spansk og arabisk. Hun var også en dyktig fiolinist og hadde evner innen kunstneriske fag. Hun studerte en tid tegning under John Ruskin.
Modest Musorgskij
Virke
I 1859 deltok den da 20 år gamle Musorgskij i arbeidet med oppsetningen av Glinkas opera Et liv for en tsar, noe som gav ham verdifull teatererfaring. Her ble han kjent med Anatolij Ljadov, som han også besøkte i Moskva etter å ha uttrykt en kjærlighet til «alt russisk». Likevel var musikken han skrev på denne tiden sterkt preget av utenlandske forbilder.
Flexus
Flexus-sperrene på T-banen
«T-banesystemet vårt er et åpent og tillitsbasert system, der det ikke er behov for sperreporter», uttalte pressevakt i Ruter til Aftenposten i Oktober 2018. De fysiske sperrene ble endelig fjernet fra t-banestasjonene i November 2018.
Flexus som «overvåkingssystem»
Ruters opprinnelige planer ville betydd et system for totalovervåking av passasjertrafikken: Ruter ønsket flest mulig passasjerer med personlig registrerte Flexus-kort, og ønsket avlesning av alle kort ved alle påstigninger. Samtidig har trafikkselskapet bygget ut kameraovervåking på stasjoner og inne på T-baner, trikker og busser. Fullt utbygget vil et slikt system ikke bare kunne registrere hvem som reiser hvor når. Rent teknisk vil det også kunne registrere hvem som snakker med hvem på plattformen, hvem som leser hvilke aviser på trikken osv.
Ruter har forbeholdt seg retten til å lagre data fra Flexus-registreringene. I informasjon til Flexus-brukerne påpeker selskapet at fakturarelaterte data, grunnet norsk regnskapslovgivning, må lagres i minst 10 år.
Organiseringen av prosjektet
Kontraktsforhold var stort sett avklart i 2003, og systemet skulle være klart for prøvedrift i 2005. Det ble gjennomført tester, der mottakeren aksepterte og signerte prøvedriftstestene. Leverandøren Thales la også til grunn at systemet var klart til prøvedrift. Det var det definitivt ikke. Tvert imot viste det seg at hele prosjektet var i en kritisk fase.
Flexus-teknologien
Flexus er basert på et kontaktløst smartkort av typen Mifare DESFire. Datastrukturen på kortet bygger på standarden «Håndbok 206 Elektronisk billettering» også referert til som NSD (NORTIC specification for DESFire) utgitt av Statens vegvesen. Kolumbuskort i Rogaland og t:kort i Trondheim samt billettsystemene i Troms, Nordland, Møre og Romsdal, Hedmark, Oppland, Vestfold, Telemark, Aust-Agder og Vest-Agder er basert på samme standard, men er levert av en norsk leverandør; FARA.
Ève Curie
UNICEF
Ève Curie døde mens hun sov den 22. oktober 2007 i sin bolig på Sutton Place i Manhattan, 102 år gammel.
Icewind Dale (videospill)
Spillet er, som mange andre spill i den samme genren, basert på den kjente Infinity motor, laget av BioWare.
Spillet ble en så stor suksess, at det ble laget en utvidelespakke, Icewind Dale: Heart of Winter, som kom ut i 2001. Senere kom det også enda en tilleggspakke, Icewind Dale: Trial of the Luremaster som kunne lastes ned fra internett. I 2002 kom oppfølgeren Icewind Dale II.
Tidsskrift for samfunnsforskning
Tidsskrift for samfunnsforskning, forkortet TfS, er et flerfaglig norskspråklig fagtidsskrift for samfunnsvitenskap.
Fergesambandet Horten–Moss
Historien om «Bastøfergene»
Fergeforbindelsen over ytre delen av Oslofjorden har en lang historie, og ble sannsynligvis brukt fra tidlig i middelalderen. I visitasbøker fra biskop Jens Nilssøn fra 1582 er det nevnt at det var vanlig å reise over fjorden her, Tronvik på Jeløya var da fergestedet på østsiden av fjorden.
Ekspansjon etter krigen
På grunn av stadig økt trafikk og økte mannskapsutgifter gikk utviklingen i retning større ferger, MF «Bastø V» ble levert fra Moss Værft & Dokk i 1973 med kapasitet for 500 passasjerer og 120 biler. Den gikk Moss – Horten om sommeren, resten av året seilte den utenriks. I 1978 ble MF «Bastø I» levert fra Framnæs mek. Verksted, den tok 700 passasjerer og 190 personbiler.
Dagens fergeselskap etableres
I 1996 fikk selskapet Bastø Fosen AS konsesjon på ruten, i en overgangsperiode ble det benyttet to eldre fartøyer inntil de nybygde MF «Bastø I» og MF «Bastø II» ble levert i 1997 fra Fosen mekaniske verksted. De to innleide fartøyene, MS «Einar Tambarskjelve» og MS «Holger Stjern» var lite egnet for ruten, i dårlig teknisk stand og brukerne protesterte, tildels heftig.
Ligusterslekta
De omtrent 45 artene er utbredt i Eurasia, Australia og Nord-Amerika. I Europa er det én art, liguster (L. vulgare), som finnes nordover til Norge.
John David Nielsen
Separatutstillinger (utvalg)
Unge Kunstneres Samfund (1965), Kunstnerforbundet (1967, 1971, 1975).
Buzău (fylke)
Administrativ inndeling
Fylket har to municipiu, tre byer og 82 comună.
Mixco Viejo
Mixco Viejo er et arkeologisk sted nordøst i departementet Chimaltenango i Guatemala, rundt 50 km nord for Guatemala by. Ruinene stammer fra den postklassiske perioden mayaenes sivilisasjon.
Finsetunnelen
Før tunnelen ble bygget måtte togene over den værutsatte strekningen over Fagernut, og snøryddingsbasen ved Finse kunne stenges da sporet ble beskyttet av tunnelen. Det høyeste punktet på Bergensbanen passeres inne i tunnelen, 1237 meter over havet; før tunnelen ble bygget var den maksimale høyden 1301 meter over havet. Det er krysningsspor inne i tunnelen. Banen ble 4,5 kilometer kortere som en følge av tunnelen og reisetiden ble redusert med mellom åtte og ti minutter
I 2004 ble det utgitt en rapport som advarte mot mulige sikkerhetsproblemer med flere norske tunneler, deriblant ble Finsetunnelen utpekt som farlig på grunn av sin lengde og vanskelige tilgjengelighet for redningsmannskaper. Tunnelen har riktignok en del sikkerhetsutstyr som mangler ved flere andre tunneler, som nødlys, kommunikasjonssystem og nødareal, men rapporten kritiserte manglende katastrofeøvelser og mulighetene for å evakuere tunnelen dersom det skulle bli brann.
Miraklet i Milano
Filmen er en neorealistisk fabel som på en humoristisk og satirisk måte beskriver livet til en broket forsamling av fattige i en liten brakkeby på et jorde utenfor Milano i etterkrigstidens Italia. Gruppen ledes av waisenhusgutten Toto som ender med å gjøre mirakler, da de trues med å bli jaget fra tomta de har slått seg ned på.
Handling
Som baby blir Totò adoptert av Lolotta, en klok og snill gammel kvinne. Men når Lolotta dør, må han flytte til et barnehjem. I voksen alder forlater Totò dette barnehjemmet, og havner i et område i utkanten av Milano. En gruppe forretningsmenn kommer, og ønsker eiendomsrett over hele området. Olje blir oppdaget under kolonien. Det dannes en fontene midt i byen, og dette antas først å være vann.
Fylkesvei 2424
Fylkesvei 2424 går mellom Hugulia i Nord-Torpa og Elverom i Aust-Torpa i Nordre Land.
1109 Tata
1109 Tata er en asteroide i det ytre av hovedbeltet og går i bane innenfor asteroidefamilien Hygiea. Den ble oppdaget 5. februar 1929 av Karl Wilhelm Reinmuth ved Landessternwarte Heidelberg-Königstuhl i Heidelberg.
Jekaterina Malysjeva
Jekaterina Aleksandrovna Malysjeva (russisk: Екатерина Александровна Малышева, født 28. januar 1987 i Horodok rajon, Lviv oblast, Ukraina i Sovjetunionen), er en russisk skøyteløper som representerte Russland under Vinter-OL 2010 i Vancouver.
Brus
Brus (forkortelse for «bruslimonade») er en kullsyreholdig alkoholfri leskedrikk laget av vann, søtstoffer og essenser. Den mest solgte brusen er Coca-Cola, mens det i Norge er Pepsi Max som er mest solgt. Brus inneholder stort sett svært mye sukker, som gir store helseproblemer ved jevnlig bruk. De som drikker brus er utsatt for overvekt, diabetes 2 og skader på tennene, i form av Karies. Helsefaglige råd er at man bør drikke minst mulig brus, og i stedet drikke vann.
Bakgrunn
For å kvalifisere for bruk av for eksempel betegnelsen appelsinbrus må råsaftinnholdet i det ferdige produktet være minst 8 % appelsin. Selv om appelsin er et hovedelement i navnet, er altså hele 92 % av innholdet vann og sukker. Merket «Solo» er en appelsinbrus laget for det norske markedet, og ble lansert i 1934 basert på 8 % råsaft fra appelsin. Appelsinbrusen har fortsatt 8% råsaft av appelsin. Mozell er en norsk brusvariant med 20 % råsaftinnhold. Den markedsføres som alkoholfri sider.
Tidenes mest solgte brus er Coca-Cola.
Kim Rhode
Hun er født i Whittier i California og begynte med jakt i ung alder. Allerede som 12-åring var hun på safari i Afrika. I en alder av 13 år vant hun sitt første VM i Dobbeltrap. Da hun vant gull under OL i Atlanta i 1996 var hun den yngste kvinnelige gullmedaljør i skyting noen gang. Hun vant bronsemedaljen under Sommer-OL 2000 i Sydney.
Opera
Opprinnelse
Det italienske ordet opera betyr "verk", både i betydningen verket og utført resultat. Det italienske ordet stammer fra det latinske ordet opera, et entall substantiv som betyr "verk" og også flertall av substantivet opus. Ifølge Oxford English Dictionary ble det italienske ordet først brukt i betydningen "komposisjon der poesi, dans og musikk kombineres" i 1639; den første registrerte engelske bruken i denne forstand dateres til 1648.
Dafne av Jacopo Peri var den tidligste komposisjonen som ble ansett som opera, slik den ble forstått i dag. Den ble skrevet rundt 1597, stort sett under inspirasjon fra en elitesirkel av beleste florentinske humanister som samlet seg som "Camerata de 'Bardi". Betydelig nok var Dafne et forsøk på å gjenopplive det klassiske greske dramaet, en del av den større gjenopplivingen av antikken som er karakteristisk for renessansen. Medlemmene i Camerata mente at "kor"-delene av greske dramaer opprinnelig ble sunget, og muligens til og med hele teksten til alle roller; opera ble dermed tenkt som en måte å "gjenopprette" denne situasjonen. Dafne er imidlertid tapt. Et senere verk av Peri, Euridice, som stammer fra 1600, er den første operascenen som har overlevd til i dag. Imidlertid går æren av å være den første operaen som fremdeles fremføres regelmessig til Claudio Monteverdis L'Orfeo, komponert for hoffet i Mantova i 1607. Mantova-domstolen til Gonzaga-familien, arbeidsgiverne til Monteverdi, spilte en viktig rolle i operaens opprinnelse, og sysselsatte ikke bare hoffsangere av concerto delle donne (til 1598), men også en av de første faktiske "operasangerne", Madama Europa.
Engelskspråklig opera
Blows umiddelbare etterfølger var den mer kjente Henry Purcell. Til tross for suksessen med hans mesterverk Dido and Aeneas (1689), der handlingen fremmes ved bruk av italiensk resitativ-stil, var mye av Purcells beste verk ikke involvert i komponering av typisk opera, men i stedet arbeidet han vanligvis innenfor begrensningene til semi-opera-formatet, hvor isolerte scener og masker er inneholdt i strukturen til et talt skuespill, for eksempel Shakespeare i Purcell's The Fairy-Queen (1692) og Beaumont og Fletcher i The Prophetess (1690) og Bonduca (1696). Hovedpersonene i stykket har en tendens til ikke å være involvert i de musikalske scenene, noe som betyr at Purcell sjelden klarte å utvikle karakterene sine gjennom sang. Til tross for disse hindringene var målet hans (og hans medarbeider John Drydens) å etablere seriøs opera i England, men disse håpene endte med Purcells tidlige død i en alder av 36 år.
Foruten Arne var den andre dominerende kraften i engelsk opera på dette tidspunktet George Frideric Händel, hvis opera-seria-verker fylte Londons operascener i flere tiår og påvirket de fleste engelske komponister, som John Frederick Lampe, som skrev etter italienske modeller. Denne situasjonen fortsatte gjennom 1700- og 1800-tallet, inkludert i verkene til Michael William Balfe, og operaene til de store italienske komponistene, så vel som Mozart, Beethoven og Meyerbeer, fortsatte å dominere den musikalske scenen i England. De eneste unntakene var balladeoperaer, som John Gay's The Beggar's Opera (1728), musikalske burlesker, europeiske operetter og lette operaer fra sen-viktoriansk tid, særlig Savoy-operaene til WS Gilbert og Arthur Sullivan, hvis alle musikalske verker ofte latterliggjorde tradisjonelle operakonvensjoner. Sullivan skrev bare en stor opera, Ivanhoe (etter innsatsen fra en rekke unge engelske komponister som begynte rundt 1876), [25], men han hevdet at selv hans lette operaer utgjorde en del av en skole av "engelsk" opera, som hadde til hensikt å erstatte franske operetter (vanligvis fremført i dårlige oversettelser) som hadde dominert London-scenen fra midten av 1800-tallet og fram til 1870-årene. Londons Daily Telegraph var enig og beskrev The Yeomen of the Guard som "en ekte engelsk opera, forløper for mange andre og, la oss håpe, muligens betydelige fremskritt mot en nasjonalt lyrisk scene". Sullivan produserte noen få lette operaer på 1890-tallet som var av mer seriøs art enn de i G&S-serien, inkludert Haddon Hall og The Beauty Stone, men Ivanhoe (som løp i 155 forestillinger på rad, med vekslende avstøpninger - rekord til Broadway's La bohème) overlever som hans eneste store opera.
Vokalklassifiseringer
Enda en annen underklassifisering kan gjøres i henhold til skuespillerkunnskaper eller krav, for eksempel basso buffo som ofte må være spesialist på både patter-song og som komisk skuespiller. Dette utføres i detalj i Fach-systemet i tysktalende land, hvor historisk opera og talt drama ofte ble oppført av det samme repertoarkompaniet.
VM i banesykling 2015
VM i banesykling 2015 var det 114. verdensmesterskapet i banesykling og ble arrangert i Vélodrome de Saint-Quentin-en-Yvelines i Saint-Quentin-en-Yvelines i Frankrike fra 18. til 22. februar 2015. Det ble konkurrert i 19 øvelser, blant annet OL-øvelsene.
Programmeringsspråk
For høynivå programmeringsspråk skiller en gjerne mellom kompilerte språk – hvor en kompilator oversetter programteksten til direkte kjørbar maskinkode – og tolkede språk – hvor en programtolk leser programmet og utfører det fortløpende. Etter hvert er det kommet til ulike mellomstadier, spesielt språk hvor programteksten oversettes til en plattformuavhengig bytekode som deretter eksekveres av en programtolk/et kjøretidsmiljø. Typiske eksempler på det siste er Java, Python og noen LISP-dialekter. Skillet mellom kompilerte og interpreterte programmeringsspråk er flytende – to forskjellige implementasjoner av samme språk kan godt være henholdsvis det ene og det andre.
Hensikt
Mange programmeringsspråk er blitt tatt fram, endret for å møte nye utfordringer, kombinert med andre språk og til slutt falt ut av bruk. Flere forsøk på å ta frem universelle programmeringsspråk er gjort, men disse er alltid blitt utkonkurrert av mer spesialiserte varianter. Behovet for ulike språk beror på de forskjellige sammenhengene språket skal brukes i:
Idrettsgallaen 2012
Kategorier, prisvinnere og nominerte
Det er hovedjuryen som valgte ut samtlige vinnere, bortsett fra utøvernes pris som ble stemt frem blant øvrige toppidrettsutøvere, og årets ildsjel som har en egen jury.
Clerkenwell
Historie
Det lå flere klostre i området. Benediktinersøstre holdt til der St James's sognekirke nå ligger. Johanitterne hadde sitt engelske hovedkvarter i Clerkenwell; St. John's Gate som ble reist i 1504 av Thomas Docwra er bevart i ombygget form som Priory Gate. På begynnelsen av 1900-tallet ble bygningen hovedkvarter for organisasjonen St. John Ambulance. Under kirken St. John ligger en tidlig krypt, hvor et berømt spøkelse, Cock Lane Ghost, ble avslørt som en bløff. Samuel Johnson, som arbeidet i området, var svært opptatt av denne saken. En bygning kjent som Charterhouse var opprinnelig et karteuserkloster, og ble senere brukt som skole og almissehus. Etter reformasjonen hadde jesuittene et novisiat i Clerkenwell, hvor blant annet Edmund Arrowsmith bodde.
XTC
XTC var et New Wave-band fra Swindon i England som holdt seg aktive i perioden 1976–2005. Selv om bandet oppnådde stor suksess på hitlistene med hitlåter som «Making Plans for Nigel» (1979) og «Senses Working Overtime» (1982), fikk de aldri noen stor tilhengerskare. De var nok overveiende mer yndet blant kritikerne enn blant de brede lag av publikum.
Andy Partridge var gruppas hovedkomponist og låtskriver, men også bassist Colin Moulding bidro med en rekke sanger, blant annet deres største hit, «Making Plans For Nigel». Som sideprosjekt spilte noen av medlemmene av XTC også psykedelisk rock under gruppenavnet The Dukes Of Stratosphear.
Ransom (1996)
Handling
Tom Mullen (Mel Gibson) har bygget seg opp til å bli en styrtrik flyselskap-mogul som lever et godt liv med sin kone Kate (Rene Russo) og sønnen Sean. Hele sitt liv har han tatt risikoer og aldri latt seg knekke. Han og kona opplever sitt livs verste mareritt da hans sønn blir kidnappet. Hjernen bak kidnappingen er den korrupte politietterforskeren Jimmy Shaker (Gary Sinise) som advarer dem mot å kontakte politiet. Tom og Kate bestemmer seg allikevel for å kontakte FBI, og straks kommer et team med FBI-agenter som skal forsøke å få sønnen helskinnet tilbake. For å få ham tilbake går han og hans kone med på å betale to millioner dollar i løsepenger til kidnapperne. Noe går imidlertid galt, og kidnappernes tålmodighet tar slutt. I desperasjon tar Tom saken i egne hender og setter i gang en dristig plan som skal forhindre kidnapperne å sette alle premissene. Men med dette setter han både sitt ekteskap og sin sønns liv i fare.
Glorie
Glorie, også kalt nimbus og annet, er i kunsten en markering av personers hellighet, ofte i form av en skive eller strålekrans rundt en persons hode som symboliserer guddommelig lys.
Eksterne lenker
Halo (religious iconography)
Oslo universitetssykehus, Aker
Historie
Sykehuset ble etablert som Aker Sygehus og Pleiehjem 1. juli 1895, på Tonsen gård i bydel Bjerke. I 1948 ble eierskapet overført til Oslo kommune i forbindelse med at Aker ble innlemmet i Oslo, og sykehuset ble samtidig tilknyttet Det medisinske fakultet ved Universitetet i Oslo som universitetsklinikk. Gaustad sykehus ble en del av Aker sykehus i 1996.
Bygninger
På 1930-tallet ble det reist et nytt administrasjonsbygg. Under andre verdenskrig ble Aker tatt over som sentralhospital, kalt Sinzen Kriegslazarett. Flere anlegg ble oppført av tyskerne. Blant byggene var trehusene som siden er blitt Løren asylmottak. Etter krigen ble det bygget sykepleierboliger og tomannsboliger for legene.
Gemäldegalerie Alte Meister
Gemäldegalerie Alte Meister i Dresden er en verdensberømt samling av malerier fra renessanse til barokk. Samlingen ble grunnlagt mellom 1694 og 1733 av de saksiske kurfyrstene og polske kongene August den sterke og August III. Etter å ha vokst raskt, særlig gjennom innkjøpet av 100 mesterverker i 1746, flyttet bygningen i 1747 inn i de tidligere stallene ved Neumarkt, som var ombygget til galleri. På 1800-tallet bygget Gottfried Semper den nåværende galleribygningen ved Zwinger («Semperbygningen»), som ble ferdigstilt i 1855. Gemäldegalerie Alte Meister mottar mer enn 500 000 besøkende i året.
Arequipa-Antofalla-skjoldet
Dette terranet har stikker bare så vidt opp i dagen ved den sørlige kysten av Peru, ved byene San Juan, Ocona og Mollendo. Men underjordisk omfatter det sørøstlige Peru og strekker seg inn i nordlige Chile og Bolivia hvor det stikker opp i dagen på et fåtall steder.
Francesco Squarcione
På reiser i Hellas og Italia samlet Squarcione antikviteter, hvilket påvirket hans egne verker og hans elevers. Disse inkluderte Andrea Mantegna, Cosimo Tura og Carlo Crivelli.
Isaak Levitan
Oppvekst
Isaak Levitan kom til verden i småbyen Kybartai i Kaunas-regionen i Litauen (den gang en del av Tsar-Russland). Foreldrene var jødiske, faren sønn av en rabbi. Faren var for øvrig for en stor del selvlært, han hadde lært seg tysk og fransk i Kaunas og arbeidet senere som tolk for et fransk byggefirma som anla jernbaner. Levitan-familien flyttet til Moskva i 1870.
Riksrevisjonen
Riksrevisjonen ledes av fem riksrevisorer valgt av Stortinget, som utgjør Riksrevisorkollegiet. Riksrevisorkollegiet velger en leder og nestleder. Riksrevisorkollegiets leder omtales populært ofte som riksrevisor, men strengt tatt har alle kollegiemedlemmene denne tittelen. Riksrevisjonen er uavhengig av regjeringen og forvaltningen.
Historie
Korrupsjon og økonomisk misligheter var et stort problem og viktig arbeidsfelt for Riksrevisjonen i de første tiårene etter 1814. Også under første verdenskrig var det mange uregelmessigheter i forvaltningen. På 1930-tallet ønsket riksrevisoren at Riksrevisjonens eget budsjettforslag skulle legges fram for Stortinget og ikke for Finansdepartementet for å gi større uavhengighet fra den forvaltningen som kontrolleres. Hambro gikk i mot forslaget av frykt for at Riksrevisjonen skulle bli for maktglad og forslaget ble ikke gjennomført. På 1990-tallet ble Bjarne Mørch-Eidem og stortingspresident Benkow "underhånden" enige om at Riksrevisjonens budsjettforslag skulle sendes direkte til Stortingets presidentskap. Ifølge Espeli og Nilsens verk til 200-årsjubileet styrket Riksrevisjonen sin stilling på 1990-tallet særlig ved innføring av såkalt forvaltningsrevisjon.
Boris Grebensjtsjikov
Liv og virke
Til tross for at han tok embetseksamen i anvendt matematikk var han alltid sterkt opptatt av kultur, særlig musikk. Hans tenåringsopptatthet av The Beatles ble økt til en dyp beundring for Bob Dylan som endret Akvarium gradvis til en elektrisk bluesband som også drev med akustisk reggae. Den første sangen han greide å spille på gitar var The Beatles' «Ticket to Ride». I hans første offentlige framføring i 1973 spilte han sanger av Cat Stevens.
Grebensjtsjikovs musikkproduksjon har vært ganske produktiv. I løpet av de over 30 årene han har vært mest aktiv skrev han over 500 sanger. De fleste av disse ble registrert og / eller framført offentlig. På dette punktet hadde Akvarium minst 21 album i den offisielle diskografien. Han har også spilt flere ganger i Norge, sist 28. februar 2023.
Drikkevise
Drikkeviser kan påvises så langt tilbake som til grekeren Aristofanes. Hva våre nordiske forfedre gjorde har derimot ikke blitt registrert.
Bellperre
De kom på markedet i 2007, og ble lansert på CeBit-messen. De ligger i luksus-segmentet, der de konkurrerer med bl.a. finske Vertu og sveitsiske GoldVish. De lover at telefonene ikke skal inneholde plast, og baserer seg på materialer som gull, stål, lær, hardwood, m.m. Skjermene er av ripefritt safir-glass.
Bagnsmoen
Bagnsmoen, også kalt Bangsmoen, er eiendommen Smeby i Sør-Aurdal kommune som er klassifisert som tusenårssted (sammen med Vangen og Ulekyrkjetomta). På eiendommen står bygningen Bagnsmoen som ble bygget i 1881, og var den gang det største handelsbygget i Valdres, som huset både butikk og posthus. Bagnsmoen er i dag det eldste handelshuset i Bagn. Stedet ble drevet som handelshus frem til 1930. I 1991 ble stedet kjøpt av kommunen, og eierskapet ble overført til Stiftelsen Bangsmoen.
Zavolzjsk
Zavolzjsk (russisk: Заво́лжск) er en by i Ivanovo oblast i Russland. Den ligger på venstre bredd av elva Volga, rundt 90 km nordøst for Ivanovo. Innbyggertall: 13 455 (folketelling 2002), 16 530 (folketelling 1989).
Vaakevandring
Historikk
Sammen med Antestor stod de øverst på plakaten for den svenske Endtimefestivalen i 2007. Vemod (Lars Stokstad) fra Antestor var gitarist for Vaakevandring under den opptredenen.
Wai
I mindre formelle sammenhenger er det ikke nødvendig å bruke begge hendene i et wai: Dersom den ene hånden er opptatt, f.eks. fordi man holder en kaffekopp, er det akseptabelt å utføre wai-et med kun en hånd.
Apayao
Apayao er en filippinsk provins i Cordillera Administrative Region i landsdelen Luzon. I nord og i øst er provinsen Cagayan, i sør Kalinga og i vest Abra og Ilocos Norte. Provinssetet er Kabugao.
Danelagen
Danelagen kan bli beskrevet som en samling med juridiske begreper og definisjoner som ble opprettet mellom den vestsaksiske kongen Alfred av England og den danske krigsherre Guthrum. Disse ble skrevet som følge av Guthrums nederlag etter slaget ved Edington i 878. I 886 ble avtalen mellom Alfred og Guthrum formalisert og grensene mellom deres riker ble fastsatt med bestemmelser for fredelige forhold mellom angelsakserne og de norrøne. Språkutviklingen i England ble påvirket av dette kultursammenstøtet og førte til framveksten av anglo-norrøne dialekter. Virkningen av den er fortsatt tilstede i engelsk språk ved en rekke ord av norrøn opprinnelse.
Chengmai
Chengmai (kinesisk: 澄迈县; pinyin:  Chéngmài Xiàn) er et fylke i provinsen Hainan i Folkerepublikken Kina.
Steve Hackett
Steve Hackett er best kjent for sitt innovative eteriske gitararbeid, og for å være en av pionerene av en elektrisk gitarteknikk kalt tapping. Han er også kjent for sin klassiske gitarspilling.
Minas Morgul (musikkalbum)
Minas Morgul er det andre fulle albumet fra Summoning. Bandet og mange fans regner dette albumet for å være deres debut album, fordi det på en måte ga bandet deres «Summoning-sound». Albumet ble utgitt 16. oktober 1995.
Alakurtti
Historie
Den 30. november 1939 ble Alakurtti nedbrent av vikende finske tropper, og i mars 1940 inngikk byen i Sovjetunionens karelo-finske sosialistiske sovjetrepublikk. I juni 1941 ble byen inntatt av tyske og finske tropper og den 14. september 1944 igjen av sovjetiske tropper. I 1953 inngikk Alakurtti i Murmansk oblast.
The Temptations
Avleggere
Flere av de tidligere Temptation-medlemmene deltar eller har deltatt i ulike avlegger-grupper.
Harris forlot etter hvert sin Review og danna Damon Harris and the Temptations Tribute, mens de øvrige medlemmene kalte seg Glenn Leonard and the Temptations Experience.
Emu
Inndeling
Inndelingen følger Birds of the World og er i henhold til Winkler, Billerman & Lovette (2020).
Liu Huaqing
Liu Huaqing (tradisjonell kinesisk: 劉華清, forenklet kinesisk: 刘华清, pinyin: Liú Huáqīng; født i oktober 1916 i fylket Huang'an i provinsen Hubei i Kina, død 14. januar 2011 i Beijing) var øverstkommanderende for Folkets frigjøringshærs marine fra 1982 til 1988, og anses som hovedarkitekt bak marinens modernisering. Han har blant annet vært tidlig planlegger av marinens hangarskipsprogram.
Vår Frue av Guadalupe-helligdommen
Guadalupe er et pilegrimsmål i den nordlige enden av Mexico by. Stedet ligger på Tepeyac-høyden, som var et hellig sted for de gamle aztekerne, hvor morsgudinnen i deres religion ble dyrket.
Pengenes historie
Framveksten av penger
Hammurabis lover, den best bevarte lovverk fra oldtiden, ble opprett en gang rundt 1750 f.Kr. i oldtidens Babylon. Det ble opprettet av Hammurabi, den sjette babylonske konge. Tidligere lovsamlinger inkluderer Ur-Nammus lover, en konge i bystaten Ur fra rundt 2050 f.Kr.; Eshnunna-lovene fra rundt 1930 f.Kr. og lovene til Lipit-Ishtar, den femte herskeren av det første dynastiet i Isin, en oldtidsby i Mesopotamia, fra ca 1870 f.Kr. Disse lovverkene formaliserte pengenes funksjon i det sivile samfunn. De fastsatte beløp for rente på gjeld, bøter ble fastlagt for de som «gjorde urett», og kompensasjon i penger for ulike overtredelser av den formaliserte loven.
Varer som penger
Hvor enn handel er vanlig, har varebyttesystemer vanligvis raskt ført til flere nøkkelvarer som har blitt benyttet som penger. I den tidlige britiske kolonien New South Wales, framsto brennevinet rom ganske snart i den første bosetningen som den mest ettertraktede varen og kunne således benyttes som penger for å bytte til seg stort sett alt annet. Når et samfunn er uten valuta tilpasser det seg en utenlandsk valuta. I fengsler hvor konvensjonelle penger er forbudt, er det ganske vanlig at sigaretter tar pengenes plass som representasjon av verdi, og gjennom hele historien har gull hatt en særskilt posisjon som uoffisiell pengefunksjon.
Standardisert mynt
Mynt ble benyttet i utstrakt grad over Jonia på kysten av Anatolia og på det greske fastlandet i løpet av 500-tallet f.Kr., noe som til sist førte til det athenske rike på 400-tallet f.Kr. dominerte regionen gjennom deres eksport av sølvmynter, preget i sørlige Attika ved Lavrion og Thorikos. En betydelig sølvåre ble oppdaget ved Lavrion i 483 f.Kr. som førte til en storstilt ekspansjon av Athens militære flåte. Konkurrerende myntstandarder ble opprettholdt på samme tid ved Mytilene og Fokaia på kysten av Anatolia som benyttet mynter av elektrum (en naturlig legering av gull og sølv). Egina benyttet sølv.
Bank og penger
Penger og bankvesenet er nært knyttet sammen. De første bankene var handelsmenn i oldtiden som ga lån til bønder og andre handelsmenn som fraktet varer mellom byene. De første nedtegnelser av slike aktiviteter er datert tilbake til rundt 2000 f.Kr. i Assyria og Babylonia. Senere i antikkens Hellas og under Romerriket var pengelånere basert i templene, men med to nyvinninger: de aksepterte å oppbevare penger (innskudd) og de vekslet penger fra en valuta til en annen. Tilsvarende utvikling, og uavhengig av hverandre oppsto også i oldtidens Kina og India.
Bank i den moderne mening av ordet går tilbake til middelalderen og tidlig renessanse i de rike norditalienske byene som Firenze, Venezia og Genova. Disse begynte som handelsbanker, i den forstand at de var finansielle institusjoner som skaffet kapital til selskaper i form av delt eierskap framfor lån, og ble oppfunnet av italienske kornkjøpmenn. Blant de mange levningene etter Romerriket var tallsystemet romertall (i, ii, iii, iv...) som var meget dårlig egnet for komplekse matematiske beregninger, ikke minst tungvindt for handelen. Få steder var det mer problematisk enn i Pisa som måtte håndtere syv ulike myntenheter. Det økonomiske systemet i Østen var langt mer avansert. En ung matematiker ved navn Leonardo Fibonacci fra Pisa hadde fordypet seg i det som han kalte «den indiske metode», en kombinasjon av indisk og arabisk kunnskap. I hans bok Liber Abaci, «Regnekunsten», (1202) revolusjonerte europeernes måte å telle på, og selv om det var motstand i begynnelsen, særlig fra kirken, var det aller viktigste innføringen av hinduisk-arabiske talltegn (1, 2, 3, 4...).